kumuha ng pisi at sa dulo'itinali ang kanyang panyolitong puti. inilawit sa rehas. binayaang iniwagayway ng hangin. at malakas na sinabing: hayan ang watawat ng pagsuko! hayan ang sagisag ng pananahimik! batiin ninyo at igalang. mahalin ninyo at ibigin. kung iyan ang ating ilaladlad sa gitna ng digmaan ay unahan tayo ng paghawak. datapwa'kung pula, tanda ng paglaban, ay nagtuturuan tayo. magdarayang tapang!. sandaling natigilan. bago nagpatuloy: bandila ng kapayapaan! ang kapangyarihan mo ay nagdidiwang sa ibabaw ng maliit at api. nagdidiwang, sapagka'nasisiyahan sila sa kanilang kaliitan at kaapihan. datapwa'sa malalakas at manglulupig, ang kapangyarihan mo'hindi makapamayani. hindi makapamayani, sapagka'di pa sila nabubusog sa kanilang tayog at kadakilaan. dapat lumaganap sa lahat ang iyong lakas. masupil mo nawa ang sangkatauhan!. noon ay papaalis na ang mga dalaw. nang mapuna ng baliw ang pagyaon ng ilang dalaga, ay maliksing hinigit ang kanyang watawat.